Niisiis Brüssel. Tallinnast Riia kaudu sinna. Lennuärevuse tõttu ei saanud eelneval ööl peaaegu üldse magada ning millegipärast magasin ka eelneval ööl viletsasti, seetõttu olin kella viiesele (hommikul) lennule minnes peamiselt ärevil ja magamata. Brüsselis kutsuvad eestlased seda lüpsinaiste-lennuks ja seetõttu on ka arusaadav, et meie grupp mahlakalt haigutades kohale jõudis. Rongijaamas ei jäänud veel õieti mingit  muljet, ehkki rong oli mugavalt pehmete istmetega (tagasitulles istusime kogemata esimesse klassi, mis oli veelgi mugavam). Lennujaamas sebivaid inimesi vaadates muidugi tuli multikultuurse suurlinna tunne küll. Ja linn ise (mille kohta ENAMUS inimesi tavatseb öelda, et see on kole või vähemalt igav) muidugi veel seda enam. Pluss veel soe ilm, meie saabumise auks paistis kena kevadpäike, ehkki tõe huvides tuleb muidugi mainida, et ülejäänud aja sadas vihma.